CELEX: 32018R1259
Language: et
Date: 2018-09-20 00:00:00
Title: Komisjoni määrus (EL) 2018/1259, 20. september 2018, millega seoses lõhna- ja maitseainet „grillimaitseline kontsentraat (taimne)“ (FLi nr 21.002) puudutava artikli 4 üleminekuperioodi pikendamisega muudetakse määrust (EL) nr 873/2012 üleminekumeetmete kohta Euroopa Parlamendi ja nõukogu määruse (EÜ) nr 1334/2008 I lisas sätestatud lõhna- ja maitseaineid ning lähtematerjale käsitleva liidu loetelu suhtes (EMPs kohaldatav tekst)

21.9.2018   
               
               
                  ET
               
               
                  Euroopa Liidu Teataja
               
               
                  L 238/28
               
            
         KOMISJONI MÄÄRUS (EL) 2018/1259,
         20. september 2018,
         millega seoses lõhna- ja maitseainet „grillimaitseline kontsentraat (taimne)“ (FLi nr 21.002) puudutava artikli 4 üleminekuperioodi pikendamisega muudetakse määrust (EL) nr 873/2012 üleminekumeetmete kohta Euroopa Parlamendi ja nõukogu määruse (EÜ) nr 1334/2008 I lisas sätestatud lõhna- ja maitseaineid ning lähtematerjale käsitleva liidu loetelu suhtes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008 (mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ) (1) ja eriti selle artikli 25 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
         ning arvestades järgmist:
         
                     (1)
                  
                  
                     Määruses (EÜ) nr 1334/2008 on sätestatud liidu loetelu toidus kasutada lubatud lõhna- ja maitseainetest ning nende lähtematerjalidest ja selliste ainete kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ning see loetelu lisati määruse (EÜ) nr 1334/2008 I lisa A osasse.
                  
               
                     (3)
                  
                  
                     Rakendusmäärusega (EL) nr 872/2012 lisati määruse (EÜ) nr 1334/2008 I lisasse ka osad B („Lõhna- ja maitsepreparaadid“), C („Termilisel töötlemisel saadud lõhna- ja maitseained“), D („Lõhna ja maitse prekursorid“), E („Teised lõhna- ja maitseained“) ja F („Lähtematerjalid“). Kõnealuse lisa osad B–F vastavad määruse (EÜ) nr 1334/2008 artikli 9 punktides b–f osutatud lõhna- ja maitseainete ning nende lähteainete kategooriatele. Osad B–F ei sisalda kirjeid.
                  
               
                     (4)
                  
                  
                     Komisjoni määrusega (EL) nr 873/2012 (4) sätestati lõhna- ja maitseaineid ning lähtematerjale käsitleva liidu loetelu esmakordse koostamise ajal lisaks mitmeid üleminekumeetmeid.
                  
               
                     (5)
                  
                  
                     Määrusega (EL) nr 873/2012 sätestati määruse (EÜ) nr 1331/2008 kohaselt määruse (EÜ) nr 1334/2008 artikli 9 punktides b–f osutatud lõhna- ja maitseainete ning lähtematerjalidega seotud taotluste esitamise tähtajaks 22. oktoober 2015. Lisaks sätestati sellega üleminekuperiood toidu jaoks, millele neid lõhna- ja maitseaineid lisati, kuni Euroopa Toiduohutusamet (edaspidi „toiduohutusamet“) esitatud taotlusi hindab.
                  
               
                     (6)
                  
                  
                     Kooskõlas määruse (EL) nr 873/2012 artikliga 3 esitati 20. oktoobril 2015 loataotlus seoses artikli 9 punktis e osutatud kategooriasse „Muud lõhna- ja maitseained“ kuuluva lõhna- ja maitseainega „grillimaitseline kontsentraat (taimne)“ (FLi nr 21.002).
                  
               
                     (7)
                  
                  
                     5. oktoobril 2017 palus toiduohutusamet taotlejal esitada 5. augustiks 2018 täiendavad teaduslikud andmed ja toksikoloogiliste uuringute tulemused. Taotleja teavitas komisjoni ja toiduohutusametit vajalike uuringute läbiviimisest, et esitada tähtajaks nõutud teave.
                  
               
                     (8)
                  
                  
                     Õiguskindluse huvides tuleks nõutud teabe määratud tähtajaks mitteesitamise korral kohaldada määruse (EÜ) nr 1331/2008 artikli 3 lõiget 4 ühenduse loetelu ajakohastamise ühtse menetluse lõpetamiseks.
                  
               
                     (9)
                  
                  
                     Määruse (EÜ) nr 1334/2008 eesmärkidega kooskõlas on asjakohane pikendada selle taotluse puhul ajutiselt määruse (EL) nr 873/2012 artiklis 4 kehtestatud üleminekuperioodi, et tagada õiguskindlus seoses toiduga, mis sisaldab lõhna- ja maitseainet „grillimaitseline kontsentraat (taimne)“ (FLi nr 21.002), kuni toiduohutusamet on hindamise lõpetanud.
                  
               
                     (10)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Määruse (EL) nr 873/2012 artiklile 4 lisatakse lõige 2:
               
                  
                     „2.   Toiduaineid, mis sisaldavad kategooriasse „Muud lõhna- ja maitseained“ kuuluvat lõhna- ja maitseainet „grillimaitseline kontsentraat (taimne)“ (FLi nr 21.002) ja mis on seaduslikult turule lastud või märgistatud enne 22. aprilli 2020, võib turustada nende minimaalse säilimisaja või kasutustähtaja lõpuni. Kui Euroopa Toiduohutusameti nõutud teavet ei esitata 5. augustiks 2018, lõpetatakse taotlemismenetlus määruse (EÜ) nr 1331/2008 artikli 3 lõike 4 kohaselt.“
                  
               
            
            
               2.   Artikli 4 esialgne lõige nummerdatakse lõikena 1.
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust kohaldatakse alates 23. aprillist 2018.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. september 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
         
            (4)  Komisjoni 1. oktoobri 2012. aasta määrus (EL) nr 873/2012 üleminekumeetmete kohta Euroopa Parlamendi ja nõukogu määruse (EÜ) nr 1334/2008 I lisas sätestatud lõhna- ja maitseaineid ning lähtematerjale käsitleva liidu loetelu suhtes (ELT L 267, 2.10.2012, lk 162).